钦定古今图书集成/明伦汇编/氏族典/第141卷 > 元齐
## 钦定古今图书集成/明伦汇编/氏族典/第141卷 > 元齐

按《魏书河间公传》：“河间公，齐烈帝之元孙也。少雄杰
魁岸，世祖爱其勇壮，引侍左右。从征赫连昌，世祖马
蹶，贼众逼帝，齐以身蔽捍，决死击贼，贼乃退，世祖得
上马。是日微齐，世祖几至危殆。世祖以微服入其城，
齐固谏不许，乃与数人从世祖入城内。既觉，诸门悉
闭，世祖及齐等因入其宫中，得妇人裙系之槊上，世”
祖乘而上，因此得拔，齐有力焉。赐爵浮阳侯。从征和
龙，以功拜尚书，进爵为公。后与新兴王俊讨秃发保
周，坐事免官爵。刘义隆将裴方明陷仇池，复赐爵河
间公，与武都王杨保宗对镇骆谷。时保宗弟文德说
保宗“闭险自固，有期矣。”秦州主簿边因知之，密告齐。
齐晨诣保宗，呼曰：“古弼至，欲宣诏。”保宗出，齐叱左右
扶保宗上马，驰驿送台。诸氐遂推文德为主，求援于
刘义隆。义隆遣将房亮之、苻昭、啖龙等率众助文德。
齐击斩杀龙，擒亮之，氐遂平。以功拜内都大官。卒，谥
曰敬。

受洛子叱奴，叱奴子洪超，颇有学涉。大乘贼乱之后，
诏洪超持节兼黄门侍郎，绥慰冀部。还上言：“冀土宽
广，界去州六七百里，负海险远，宜分置一州，镇遏海
曲。”朝议从之。后遂立沧州。卒于北军将、光禄大夫。